CELEX: 32021R1809
Language: da
Date: 2021-10-13 00:00:00
Title: Kommissionens gennemførelsesforordning (EU) 2021/1809 af 13. oktober 2021 om ændring af gennemførelsesforordning (EU) 2020/1191 om foranstaltninger mod indførsel til og spredning i Unionen af Tomato brown rugose fruit virus (ToBRFV)

14.10.2021   
               
               
                  DA
               
               
                  Den Europæiske Unions Tidende
               
               
                  L 365/41
               
            
         KOMMISSIONENS GENNEMFØRELSESFORORDNING (EU) 2021/1809
         af 13. oktober 2021
         om ændring af gennemførelsesforordning (EU) 2020/1191 om foranstaltninger mod indførsel til og spredning i Unionen af Tomato brown rugose fruit virus (ToBRFV)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 30,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (2), særlig artikel 22, stk. 3, og artikel 52, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2020/1191 (3) er der fastsat foranstaltninger vedrørende indførsel til og flytning inden for Unionen af planter til plantning af Solanum lycopersicum L. og Capsicum spp. Som erfaringerne med gennemførelsen af nævnte forordning har vist, bør også hybrider af Solanum lycopersicum L. være omfattet af disse foranstaltninger, da disse hybrider også er modtagelige for Tomato brown rugose fruit virus (ToBRFV) (»skadegøreren«).
                  
               
                     (2)
                  
                  
                     For på passende vis at styre plantesundhedsrisikoen og anvende de nødvendige foranstaltninger på det mest risikable plantemateriale bør definitionen af »planter til plantning« erstattes af definitionen af »planter«, der omfatter alle planter af Solanum lycopersicum L. og hybrider heraf og af Capsicum spp, også dem, der ikke er bestemt til genplantning, medmindre andet er angivet. Denne definition bør ikke omfatte frø og frugter, for hvilke der findes specifikke definitioner. De pågældende definitioner bør dog ændres i overensstemmelse hermed for at medtage hybrider af Solanum lycopersicum L.
                  
               
                     (3)
                  
                  
                     Siden vedtagelsen af gennemførelsesforordning (EU) 2020/1191 har en række audit foretaget af Kommissionen i 2020 og 2021 vist, at gennemførelsen af udryddelsesforanstaltningerne har været inkonsekvent. Det er derfor nødvendigt at indføre særlige regler for etablering af afgrænsede områder og for de foranstaltninger, der skal træffes i disse områder. Disse regler bør også skelne mellem produktionsanlæg med fysisk beskyttelse og andre produktionsanlæg på grund af de forskellige plantesundhedsmæssige risici, de udgør.
                  
               
                     (4)
                  
                  
                     Det bør præciseres, at testning af moderplanter bør finde sted så kort tid som muligt inden høst af frugterne, fordi erfaringerne siden vedtagelsen af gennemførelsesforordning (EU) 2020/1191 har vist, at dette er nødvendigt for at sikre, at frugter, hvorfra frø der tages frø, er frie for skadegøreren.
                  
               
                     (5)
                  
                  
                     Under plantesundhedskontrol i medfør af gennemførelsesforordning (EU) 2020/1191 har medlemsstaterne konstateret et stort antal inficerede sendinger med oprindelse i Kina og Israel. Derfor bør testlhyppigheden ved import af disse sendinger øges til 50 % for frø eller planter til plantning med oprindelse i Israel og til 100 % for frø med oprindelse i Kina som følge af en anden tilbageholdelsesrate, der er registreret i Traces-systemet (Trade Control and Expert System) (4) siden 2020.
                  
               
                     (6)
                  
                  
                     For at få tid til at kontrollere gennemførelsen af de nye foranstaltninger og sikre fortsat beskyttelse af Unionens område mod indslæbning og spredning af skadegøreren bør anvendelsesperioden for gennemførelsesforordning (EU) 2020/1191 forlænges indtil den 31. maj 2023.
                  
               
                     (7)
                  
                  
                     Efter at definitionen af »planter til plantning« er blevet erstattet med »planter«, er det nødvendigt at foretage visse konsekvensændringer i bilaget til gennemførelsesforordning (EU) 2020/1191.
                  
               
                     (8)
                  
                  
                     Gennemførelsesforordning (EU) 2020/1191 bør derfor ændres.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) 2020/1191
            I Kommissionens gennemførelsesforordning (EU) 2020/1191 foretages følgende ændringer:
            
                        1)
                     
                     
                        Artikel 1, litra b), c) og d), affattes således:
                        
                                    »b)
                                 
                                 
                                    »planter«: planter, bortset fra frø og frugter, af Solanum lycopersicum L. og hybrider heraf og af Capsicum spp.
                                 
                              
                                    c)
                                 
                                 
                                    »frø«: frø af Solanum lycopersicum L. og hybrider heraf og af Capsicum spp.
                                 
                              
                                    d)
                                 
                                 
                                    »frugter«: frugter af Solanum lycopersicum L. og hybrider heraf og af Capsicum spp.«
                                 
                              
                  
                        2)
                     
                     
                        Artikel 4 affattes således:
                        
                           »Artikel 4
                           Foranstaltninger vedrørende den bekræftede forekomst af skadegøreren
                           
                              1.   Hvis forekomsten eller mistanken om forekomst af skadegøreren bekræftes officielt på en medlemsstats område, skal den pågældende medlemsstats kompetente myndighed sikre, at der træffes passende foranstaltninger til udryddelse af skadegøreren i overensstemmelse med artikel 17 i forordning (EU) 2016/2031.
                              Den kompetente myndighed træffer desuden de foranstaltninger, der er fastsat i nærværende artikels stk. 2 og 3, medmindre betingelserne i artikel 18, stk. 4, i forordning (EU) 2016/2031 er opfyldt for så vidt angår skadegøreren.
                           
                           
                              2.   Den kompetente myndighed etablerer uden ophold et afgrænset område som følger:
                              
                                          a)
                                       
                                       
                                          I tilfælde af forekomst af skadegøreren på produktionsanlæg med fysisk beskyttelse skal det afgrænsede område mindst omfatte det produktionsanlæg, hvor skadegøreren er fundet.
                                       
                                    
                                          b)
                                       
                                       
                                          I tilfælde af forekomst af skadegøreren på andre produktionsanlæg end dem, der er omhandlet i litra a), skal det afgrænsede område omfatte:
                                          
                                                      i)
                                                   
                                                   
                                                      en angrebet zone, der som minimum omfatter det produktionsanlæg, hvor der er konstateret forekomst af skadegøreren
                                                   
                                                
                                                      ii)
                                                   
                                                   
                                                      en stødpudezone på mindst 30 m omkring den angrebne zone.
                                                   
                                                
                                    
                           
                              3.   I det afgrænsede område skal den kompetente myndighed eller den professionelle operatør under den kompetente myndigheds officielle tilsyn:
                              
                                          a)
                                       
                                       
                                          for produktionsanlæg, der er bestemt til produktion af planter til plantning eller til produktion af frø:
                                          
                                                      i)
                                                   
                                                   
                                                      straks fjerne og destruere alle inficerede partier af planter til plantning, og, hvis det er relevant, frø, der stammer fra disse partier. Fjernelsen og destruktionen skal foregå på en sådan måde, at der ikke er nogen risiko for spredning af skadegøreren
                                                   
                                                
                                                      ii)
                                                   
                                                   
                                                      anvende særlige hygiejneforanstaltninger på personale, produktionsanlæggets strukturer, værktøj og maskiner, materialer og transportmidler for at forhindre spredning af skadegøreren til de andre partier på produktionsanlægget og til successive afgrøder af planterne eller til andre produktionsanlæg
                                                   
                                                
                                                      iii)
                                                   
                                                   
                                                      destruere eller behandle vækstmediet som minimum ved afslutningen af dyrkningssæsonen, således at der ikke er nogen påviselig risiko for spredning af skadegøreren
                                                   
                                                
                                    
                                          b)
                                       
                                       
                                          for produktionsanlæg, der er bestemt til produktion af frugter:
                                          
                                                      i)
                                                   
                                                   
                                                      fjerne og destruere alle planter som minimum ved afslutningen af dyrkningssæsonen. Fjernelsen skal foregå på en sådan måde, at der ikke er nogen påviselig risiko for spredning af skadegøreren
                                                   
                                                
                                                      ii)
                                                   
                                                   
                                                      anvende særlige hygiejneforanstaltninger på personale, produktionsanlæggets strukturer, værktøj og maskiner, materialer, emballeringsudstyr og transportmidler for at forhindre spredning af skadegøreren til successive afgrøder af planterne eller til andre produktionsanlæg
                                                   
                                                
                                                      iii)
                                                   
                                                   
                                                      destruere eller behandle vækstmediet som minimum ved afslutningen af dyrkningssæsonen, således at der ikke er nogen påviselig risiko for spredning af skadegøreren.
                                                   
                                                
                                    
                           
                              4.   De kompetente myndigheder kan ophæve et afgrænset område og bringe de respektive udryddelsesforanstaltninger til ophør, hvis anlægget efter prøveudtagning og testning af planterne af successive afgrøder er fundet frit for skadegøreren i en periode på mindst 6 måneder efter plantningen af de pågældende planter.«
                           
                        
                     
                  
                        3)
                     
                     
                        Artikel 7, stk. 1, første afsnit, litra b), affattes således:
                        
                                    »b)
                                 
                                 
                                    de eller deres moderplanter er blevet underkastet prøveudtagning og testning for skadegøreren af den kompetente myndighed eller er blevet underkastet prøveudtagning og testning af de professionelle operatører under tilsyn af den kompetente myndighed og er i disse test blevet fundet frie for skadegøreren. Når moderplanter testes, skal prøveudtagningen finde sted så kort tid som muligt inden første høst af frugterne«.
                                    I tilfælde af mistanke om forekomst af skadegøreren skal prøveudtagning og testning udelukkende foretages af de kompetente myndigheder i overensstemmelse med artikel 87, stk. 3, litra c), i forordning (EU) 2016/2031«.
                                 
                              
                  
                        4)
                     
                     
                        Artikel 9, stk. 1, litra a), nr. ii), affattes således:
                        
                                    »ii)
                                 
                                 
                                    de pågældende frø eller de pågældende frøs moderplanter er blevet underkastet officiel prøveudtagning og testning for skadegøreren som angivet i bilaget, og disse test viser, at planterne er frie for skadegøreren.
                                    Når moderplanter testes, skal prøveudtagningen finde sted så kort tid som muligt inden første høst af frugterne«.
                                 
                              
                  
                        5)
                     
                     
                        Artikel 10 affattes således:
                        
                           »Artikel 10
                           Offentlig kontrol ved indførsel til Unionen
                           Mindst 20 % af sendingerne af frø og planter til plantning skal udtages til prøvning og testes af den kompetente myndighed ved de grænsekontrolsteder, hvor sendingen først ankommer til Unionen, eller på et kontrolsted som omhandlet i Kommissionens delegerede forordning (EU) 2019/2123 (*1), som anført i bilaget.
                           For sendinger af frø og planter til plantning med oprindelse i Israel er denne prøveudtagnings- og undersøgelsesprocent på 50 % og for sendinger af frø med oprindelse i Kina på 100 %.
                        
                        
                           (*1)  Kommissionens delegerede Forordning (EU) 2019/2123 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår regler for, i hvilke tilfælde og på hvilke betingelser der kan foretages identitetskontrol og fysisk kontrol af visse varer på kontrolsteder og dokumentkontrol kan foretages i en vis afstand fra grænsekontrolsteder (EUT L 321 af 12.12.2019, s. 64).«"
                        
                     
                  
                        6)
                     
                     
                        I artikel 12 ændres datoen »31. maj 2022« til »31. maj 2023«.
                     
                  
                        7)
                     
                     
                        Bilaget ændres som angivet i bilaget til nærværende forordning.
                     
                  
         
            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. oktober 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 317 af 23.11.2016, s. 4.
         
            (2)  EUT L 95 af 7.4.2017, s. 1.
         
            (3)  Kommissionens gennemførelsesforordning (EU) 2020/1191 af 11. august 2020 om foranstaltninger mod indførsel til og spredning i Unionen af Tomato brown rugose fruit virus (ToBRFV) og om ophævelse af gennemførelsesafgørelse (EU) 2019/1615 (EUT L 262 af 12.8.2020, s. 6).
         
            (4)  https://ec.europa.eu/food/animals/traces_en
      
      
         
            BILAG
            I bilaget til gennemførelsesforordning (EU) 2020/1191 foretages følgende ændringer:
            
                        1)
                     
                     
                        Punkt 2 affattes således:
                        
                                    »2.
                                    
                                 
                                 
                                    
                                       Ordninger for prøveudtagning af planter, bortset fra planter af sorter af Capsicum spp., som vides at være resistente over for skadegøreren
                                    
                                    For så vidt angår planter, bortset fra planter af sorter af Capsicum spp., som vides at være resistente over for skadegøreren, skal der indsamles 200 blade pr. produktionsanlæg og kultivar, helst unge blade fra toppen af planterne.
                                    Hvis der er tale om planter med symptomer, skal der udtages prøver med henblik på testning af mindst tre blade med symptomer.«
                                 
                              
                  
                        2)
                     
                     
                        I punkt 4 affattes overskriften og den indledende sætning således:
                        
                                    
                                       4.
                                    
                                 
                                 
                                    
                                       »Testningsmetoder til påvisning og identifikation af skadegøreren på planter, bortset fra planter af sorter af Capsicum spp., som vides at være resistente over for skadegøreren, og på frugter
                                    
                                    En af følgende testningsmetoder skal anvendes til påvisning af skadegøreren på planterne, bortset fra planter af sorter af Capsicum spp., som vides at være resistente over for skadegøreren, og på frugter:«.